Hakuohje

Hitsaajien sertifiointi

HAKUOHJE HITSAAJIEN SERTIFIOINTIA HAKEVILLE

1. YLEISTÄ

Hitsaajien sertifioinnin tarkoituksena hitsaajan pätevyyden arviointi. Jäljempänä on kuvattu, miten

Insteam Oy:ssä käsitellään hitsaajien sertifiointihakemukset ja miten todistus sertifioinnista

myönnetään. Sertifiointivaatimukset pohjautuvat seuraaviin standardeihin:

• SFS-EN ISO 9606-1 Hitsaajan pätevyyskoe. Sulahitsaus. Osa 1: Teräkset

• SFS-EN ISO 14732 Hitsaushenkilöstö. Hitsausoperaattoreiden pätevyyskokeet. Metallisten

materiaali-en mekanisoitu ja automaattinen sulahitsaus sekä vastushitsaus

• SFS-EN ISO 9606-2 Hitsaajan pätevyyskoe. Sulahitsaus. Osa 2: Alumiini ja alumiiniseokset

• SFS-EN ISO 9606-3 Hitsaajan pätevyyskoe. Sulahitsaus. Osa 3: Kupari ja kupariseokset

• SFS-EN ISO 9606-4 Hitsaajan pätevyyskoe. Sulahitsaus. Osa 4: Nikkeli ja nikkeliseokset

• SFS-EN ISO 9606-5 Hitsaajan pätevyyskoe. Sulahitsaus. Osa 5: Titaani ja titaaniseokset, zirkonium

ja zirkoniumseokset

Sertifioinnissa käytettävän standardin valinta tehdään aloituskokouksessa yhteistyössä valmistajan

kanssa. Aloituskokouksessa selvitetään myös kaikki muut loppuasiakkaan lisävaatimukset, jotka täytyy

ottaa huomioon pätevöintiprosessin aikana. Insteam Oy hyväksyy pysyvien liitosten tekijät

painelaitedirektiivin (2014/68/EU, Liite 1, kohta 3.12) mukaisena ilmoitettuna laitoksena. Ilmoitettua

laitosta edustaa tarkastaja, joka suorittaa pätevyyskokeiden teknisen valvonnan. Ilmoitetun laitoksen

valtuuttama henkilö hyväksyy hitsaajan pätevyyskokeiden todistukset.

1. SERTIFIOINNIN HAKEMINEN

Sertifiointia hakeva valmistaja toimittaa Insteam Oy:lle hakemuksen käyttäen hakijalle

toimitettavaa lomaketta. Hakemuslomakkeeseen on kirjattu hakijaa koskevat säännöt, jotka hakija

hyväksyy allekirjoittamalla hakemuksen.

Todettuaan hakemuksen asialliseksi käsittelijä antaa hitsaajalle numeron (numero on sama kuin

todistukseen tulevan tunnuksen ensimmäinen numero).

Mikäli sertifioinnin hakemisesta aiheutuneet kulut maksaa joku muu kuin sertifioinnin hakija,

laskutustiedot (maksaja ja laskutusosoite) tulee olla mainittuna hakemuksessa.

Hylätystä hakemuksesta annetaan hakijalle selvitys, jossa kerrotaan, miksi hänen hakemaansa

sertifiointia ei voida myöntää.

1. PÄTEVYYSVAATIMUKSET

Pätevyysvaatimukset hitsaajien sertifioinnille koostuvat kohdemaan lainsäädännöstä, loppuasiakkaan

vaatimuksista, valmistajan vaatimuksista sekä hitsaajan pätevyysstandardeista.

Aloituskokouksesta laaditaan pöytäkirja, johon kaikki sertifioinnin kannalta oleelliset asiat kirjataan.

1. SERTIFIKAATTI JA SEN VOIMASSAOLO

Hitsaajalle, joka täyttää haetulle pätevyydelle asetetut vaatimukset, laaditaan sertifikaatti. Sertifikaatti

toimitetaan tämän jälkeen valmistajalle. Sertifiointi on voimassa kaksi tai kolme vuotta riippuen

käytetystä hitsaajan pätevyyskoestandardista.

Sertifikaatti on voimassa vain, mikäli sertifioinnin perusteena oleva hitsaajan pätevyystodistus on

voimassa. Pätevyystodistuksen voimassaoloa jatketaan 6 kuukauden jaksoissa, mikäli kyseisen

hitsauspätevyystodistuksen mukainen toiminta on ollut jatkuvaa eikä siinä ole ollut merkittäviä

keskeytyksiä.

Uusintasertifioinnissa menetellään kuten alkuperäistä sertifikaattia myönnettäessä. Sertifikaatin haltijan

tai hänen työnantajansa on kirjattava sertifioidun henkilön toimintaa koskevat valitukset. Mikäli valitus

voisi aiheuttaa sertifikaatin peruuttamisen, on siitä ilmoitettava sertifiointielimelle.

Myönnetty sertifikaatti voidaan peruuttaa epäeettisen tai työssä tapahtuneiden vakavien laiminlyöntien

tai toistuvan virheellisen toiminnan takia. Ennen sertifikaatin peruuttamista henkilöltä pyydetään selvitys

tapahtuneesta. Tämän jälkeen asian käsittelevät henkilösertifioinnin vastuuhenkilöt. He tekevät tarvittaessa peruuttamisesityksen, jonka velvoittamana sertifiointielin peruuttaa

sertifikaatin. Mikäli haltija ei anna sertifiointielimelle sen pyytämää selvitystä, johtaa se automaattisesti

sertifikaatin peruuttamiseen.

1. ARKISTOINTI

Sertifiointielin pitää sertifioiduista henkilöistä ja heidän pätevyysalueistaan luetteloa, joka on kaikkien

halukkaiden hankittavissa. Hakemusasiakirjat sertifiointielin käsittelee luottamuksellisina ja arkistoi ne

sekä myönnettyjen sertifikaattien kopiot vähintään 10 vuotta sertifikaatin voimassaolon päättymisestä.

1. VALITUSMENETTELY

Mikäli asiakas, joka hakee sertifiointia tai jolle sertifikaatti on myönnetty, haluaa valittaa sertifioijalle

sertifiointia koskevasta päätöksestä, sen tulee 14 päivän kuluessa päätöksen saapumisesta toimittaa

valitus kirjallisesti sertifiointielimelle. Sertifiointielin toimittaa valituksen tekniselle toimikunnalle

käsiteltäväksi.

Toimikunta nimeää kutakin valitusta varten erikseen puolueettoman, esteettömistä jäsenistä

koostuvan valituslautakunnan, johon kuuluu puheenjohtaja ja kaksi muuta jäsentä.

Valituslautakunnan kokous pidetään viivytyksettä valituksen saapumisesta. Valittajalle ilmoitetaan

vähintään seitsemän päivää etukäteen kokousaika, -paikka ja valituslautakunnan kokoonpano.

Sertifiointielimen päätös on voimassa valituslautakunnan kokoukseen asti. Kokouksessa sekä

valittajalla että sertifioijan edustajalla on oikeus tulla kuulluksi luottamuksellisesti. Valituslautakunnan

päätökseen saa hakea muutosta valittamalla hallinto-oikeuteen.

Kielteinen päätös ei poista asiakkaalta oikeutta hakea sertifikaattia uudelleen.